section_heading: Povijest
paragraph_text: Klub je osnovan 1941. godine pod imenom Asnières Sports. 1989. se odvojio rukometni odjeljak tog športskog društva i nazvao se Paris-Asnières. 1992. godine je Paris-Asnières ušao u klub Paris Saint-Germain Handball (PSG) i promijenio ime u PSG-Asnières. 2001. godine se rukometni odjel opet odvojio i nazvao se Paris Handball. U sezoni 2008./09. je klub loše odigrao ligu te je ispao u 2. ligu, no nakon godine dana se vratio u viši razred.